### Beslutning

Godkendt.

### Sagsfremstilling

## Resume og sagens baggrund

Kommunen har modtaget ansøgning fra [adresse] om støtte til at indrette fælleshus i tidligere kornmagasin, [adresse] 26, 4450 Jyderup, matr. nr. 2 l, [adresse], [adresse].

På grundlag af beslutning i Teknik- og Miljøudvalget blev der 2. december 2019 meddelt foreløbigt tilsagn til at indrette fælleshus i bygningens tagetage, da nu afdøde ejer af ejendommen selv boede og havde atelier i stueetagen.

Foreningen Huset Askman har på grundlag af testamente fra billedkunstner Poul Simonsen overtaget ejendommen, og der er udarbejdet projekt med indretning af fælleshus i hele bygningen, opdelt i to faser, hvoraf der ansøges om tilskud fra kommunens landsbypulje til 1. fase.

## **Indstillinger**

Chefen for Plan, Byg og Miljø indstiller, at der som opfølgning på foreløbigt tilsagn meddeles endeligt tilsagn til at indrette fælleshus på [adresse] 26, 4450 Jyderup.

## **Behandling**

Teknik- og Miljøudvalget.

## Sagsfremstilling

*Baggrund*Huset Askman er en almennyttig forening, der er stiftet i 2018, og som har et tæt samarbejde med Bjergsted Beboerforening. Foreningens formål er bl.a. at skabe rammer for aktiviteter for alle beboere i [adresse] og omegn. Man ønsker at omdanne det tidligere kornmagasin centralt i [adresse] til et fælleshus med mulighed for aktiviteter som fællesspisning, café, foredrag, musikarrangementer og værkstedsaktiviteter. Foreningen ejer ejendommen og varetager samarbejdet om fælles brug af huset.

Foreningen har arbejdet med projektet i flere år, og mens den tidligere ejer selv boede og havde atelier i bygningen, var det planen at foreningen indrettede fælleshus i tagetagen, hvilket der i 2019 blev meddelt tilsagn om støtte til efter byfornyelsesloven, men projektet blev ikke realiseret. Efter foreningen ved testamente fra tidligere ejer har overtaget ejendommen, er det planen over tid at indrette fælleshus i både stueetage og tagetage samt værksteder i udhusbygning.

Den aktuelle ansøgning omhandler kun fase 1 med renovering af bygningens klimaskærm og indretning af stueplan på ca. 250 m2 til fælleshus. Husets tagetage indrettes ikke i 1. fase.

Det nuværende forsamlingshus i udkanten af [adresse] vil blive nedrevet i forbindelse med [adresse] udvidelse til motorvej. Foreningen Huset Askman har ikke formelt samarbejde med forsamlingshuset, og de ønsker at skabe et mere opdateret samlingshus som et kulturelt omdrejningspunkt i hverdagen, der kan styrke den lokale sammenhængskraft.

*Projektet*Projektet er udtryk for en nænsom tilgang til husets nuværende skikkelse og husets historie. Projektet udnytter lagerbygningens volumen, og den tidligere ejers ønske om kultur, fællesskab og kunst foldes ud, hvorved kunstnerens værker lever videre og stedets ånd bevares.

Husets hovedindgang etableres som en niveufri adgang ved nordfacaden, hvor der anlægges en handicapvenlig adgangssti. I stueetagen etableres cafe mod bygaden, værksted og køkken centralt og handicaptoiletter og teknikrum i den vestlige del. I en senere fase er det tanken at etablere multirum og møderum i tagetagen. Tagetagens ydre afgrænsning afsluttes i første fase i forbindelse med renovering af klimaskærm, hvor husets tag forlænges ca. 4 m ind over eksisterende tilbygning i stueetage.

Husets fastholdes i den gule facadesten, bortset fra den bræddebeklædte tilbygning mod vest. Eternittaget erstattes af genbrugsvingetagsten i enten blådæmpet eller røde farve, efter hvad der er muligt på etableringstidspunktet. Rygningssten vil blive lagt i mørtel og der lægges fast undertag. Vinduer i stuetagen gives højde fra gulv, så der sikres gode lysforhold og et godt samspil mellem inde og ude. De nuværende vinduer bevares mod gaden, men der isættes nye yderdøre, og der etableres en terrasse i forlængelse af cafeen, jf. vedlagte projektskitser, bilag 2.

Den samlede byggesum for fase 1 forventes at blive ca. 6.500.000 kr. ekskl. moms.

*Ansøgning*Administrationen har i vedlagte notat (bilag 1) behandlet ansøgningen om støtte på kr. 1.400.000 til udførelse af 1. fase af ombygningen. Ansøgning (bilag 2) indeholder bilag med projektskitser, kalkulation på priser, budgetplan og foreløbig finansieringsplan med oversigt over kredsen af deltagende bidragsydere. Det foreløbige tilsagn fra 2019 er vedlagt (bilag 3).

Administrationen kan anbefale ombygningen af det tidligere kornmagasin, da bygningens muligheder udnyttes under respekt for husets bærende karaktertræk. Ombygningen til fælleshus fik landzonetilladelse i 2019, og den opretholdes. Ombygningen forudsætter byggetilladelse.

Priserne på byggeri er steget siden det foreløbige tilsagn til projektet i 2019. Derfor har administrationen sat et maks. beløb på kr. 1.400.000, har prioriteret tilskudsopgaverne, og har været i dialog med bygherre om tilskæring af projektet, hvorfor ansøgningen kun omhandler fase 1. Denne fase giver grundlag for at etablere de væsentligste funktioner i fælleshuset. Den anden fase ønskes realiseret, når der findes ressourcer til dem. Aktiviteter igangsættes ikke, før de er finansieret, oplyser Huset Askman.

På baggrund af ansøgningen anbefaler administrationen, at der gives støtte til optimering af husets klimaskærm med nyt tag inkl. afmontering af eksisterende eternittag, mindre forlængelse af taget, leje af stillads, udbedring af facader og sokkel inkl. isolering af tag og mur, ny væg i gavltrekant, nye udvendige døre og vinduer i stueetagen, handicaptoilet samt sanering af vægge for PCB fra lampearmatur. Dertil kommer støtte til administrative udgifter samt byggepladsudgifter, hvor det foreslås at støtten fastsættes som et specifikt maks. beløb, jf. bilag 1 og 2.

Det foreløbige tilsagn af 2. december 2019 om støtte til projektet (bilag 3) indeholdt et tilsagnsbeløb på 1.055.000 kr. plus bidrag til Byggeskadefonden. Projektet er stadig omfattet af Byggeskadefondens forsikringsdækning, da lovændring herom er besluttet efter 2019.

Byggeskadefonden anbefaler, at bidrag omfatter hele ombygningsprojektet, da det har betydning ved eventuel skadesdækning. Udover bidrag til Byggeskadefonden er kommunen ikke involveret i støtte til projektets 2. fase.

Som ved det foreløbige tilsagn i 2019 ydes støtte til 50 % af de anbefalede støtteberettigede udgifter samt 1,5 % af den samlede byggesum (fase 1 og 2) i bidrag til Byggeskadefonden, da byggesummen er over 700.000 kr. Bidrag til Byggeskadefond indgår i de 1.400.000 kr. Der ydes refusion fra staten på 60 % af både støttebeløbet til ombygning og af bidragsbeløbet til Byggeskadefonden. Dette beløb indgår

Bygherres rådgivere har udarbejdet prisoverslag på de enkelte opgaver i forbindelse med ombygningen til fælleshus, herunder de støtteberettigede arbejder, jf. vedlagte ansøgning (bilag 2). Denne kalkulation ligger til grund for prioritering af opgaverne indenfor det maks. støttebeløb inkl. bidrag til Byggeskadefonden.

Administrationen anbefaler, at der til ombygning [adresse] 26, [adresse], 4450 Jyderup meddeles tilsagn om støtte på maks. kr. 1.208.294 kr. plus bidrag til Byggeskadefonden på 191.706 kr., i alt kr. 1.400.000 ekskl. moms, hvilket er det maksimale beløb, der kan udbetales.

Endelig godkendelse vil forudsætte, at der afleveres en fuldt dækkende finansieringsplan, at opgaverne udbydes i henhold til udbudsloven, at der indhentes mindst to tilbud og kommunen godkender tilbud på opgaverne samt det endelige regnskab. Det skal dokumenteres at miljøfarligt arbejde udføres af professionelle virksomheder, der er godkendt til pågældende arbejde.

## **Økonomiske konsekvenser**

Den statslige udgiftsramme udgør det tilskudsbeløb/refusion, som kommunen maksimalt kan få udbetalt og som svarer til 60 % af de af kommunen afholdte udgifter. Kommunen skal selv finansiere 40 %.

Rest af statslig udgiftsramme vil herefter udgøre 1,21 mio. kr.
2,96 mio. kr. - (60 % af 1,4 mio. kr.) 0,84 mio. kr. = 2,12 mio. kr.

Udgifterne afholdes af anlægsbevilling vedrørende indsatspuljen for 2023 og 2024.

[adresse] bemærkninger er indarbejdet i sagen.